**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE, ÎNTREȚINERE**

**DIRECŢIA ECONOMICĂ**

**Nr. 11.297/20.02.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Șeful Serviciul Investiții, Gospodărire, Întreținere și Directorul executiv al Direcției Economice formulează următorul

**RAPORT DE SPECIALITATE**

**la proiectul de hotărâre privind** **reaprobarea documentației de avizarea a lucrărilor de intervenții, a indicatorilor tehnico economici și a devizului general pentru obiectivul de investiții:** **„****Reabilitare bloc de locuințe sociale pe strada Ostrovului nr. 2/CD” în vederea includerii în Programul multianual de construcții locuințe sociale/locuințe de necesitate derulate conform Legii locuinței nr. 114/1996**

Proiectul are ca scop creșterea eficienței energetice a construcțiilor, creșterea calității locuințelor sociale, precum și creșterea calității imaginii urbane și a fondului construit prin reabilitarea locuințelor sociale accesibile și conform standardelor locuirii.

Scopul principal al investiției este reabilitarea întregii clădiri aflată în stare de degradare și aducerea ei în stare funcțională.

Clădirea a fost construită în anii ’70, cu regim de înălțime Subsol tehnic+Parter+4Etaje, fiind amplasat în zona semicentrală a municipiului Satu Mare.

Documentația de avizare a lucrărilor de intervenție a fost elaborată în conformitate cu prevederile H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

Prin Hotărârea nr. 168/30.05.2024, s-a aprobat documentația de avizarea a lucrărilor de intervenție și a indicatorilor tehnico-economici pentru obiectivul de investiții „REABILITARE BLOC DE LOCUINȚE SOCIALE PE STRADA OSTROVULUI NR. 2/CD”. În vederea accesării de fonduri guvernamentale prin Programul multianual de construcții locuințe sociale/locuințe de necesitate derulat conform Legii locuinței nr. 144/1996, este necesară reaprobarea documentației de avizare a lucrărilor de intervenție, a indicatorilor tehnico-economici și a devizului general al acestui obiectiv. Astfel, valoarea obiectivului de investiții rămâne neschimbată și se modifică doar forma devizului general, sumele aferente obiectivului se defalcă în sume finanțate din bugetul local respectiv 7.217.172,33 lei și fonduri finanțate din bugetul de stat, respectiv 17.744.300,47 lei.

**Caracteristicile tehnice și parametri specifici obiectivului de investiție:**

Documentația vizează refuncționalizarea clădirii existente a blocului de locuințe cu regim de înălțime Subsol tehnic+Parter+4Etaje situat pe strada Ostrovului nr. 2/CD.

**Capacități tehnice**

Aria construită propusă: 618,65 mp;

Aria desfășurată propusă: 3.093,25 mp.

**INDICATORI TEHNICO-ECONOMICI**

**Soluția 1**

1. Valoarea totală a investiției : 20.999.268,78 lei fără TVA;

24.961.472,90 lei cu TVA;

din care C + M : 13.214.811,66 lei fără TVA;

15.725.625,88 lei cu TVA.

2. Durata de implementare a proiectului este de 30 luni, din care perioada de proiectare este de 6 luni, iar lucrările de execuție se vor derula pe o perioadã de 24 luni.

3. Finanțarea obiectivului: fonduri guvernamentale (Lega 114/1996), bugetul de venituri și cheltuieli al Municipiului Satu Mare și / sau alte surse legal constituite.

Raportat la prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative ... . Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... .

Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative…. Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... . Documentațiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative...” și cele privitoare la asigurarea resurselor financiare din același act normativ „ ... Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială ... . (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare”.

Raportat și la prevederile art. 129 alin. (2) lit. b) coroborat cu alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local,

Ținând cont de cele enumerate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

**Director Executiv, Șef Serviciu,**

**Ec. Ursu Lucica Ing. Szűcs Zsigmond**

Întocmit în 2 ex.

Ing. Dorin Mihai Bereș